არტისტი (ფილმი)

არტისტი  — 2011 წლის ფრანგული შავ-თეთრი მუნჯი მხატვრული ფილმიhttp://www.rottentomatoes.com/m/the_artist/https://archive.today/20120723052713/www.chicagotribune.com/entertainment/movies/sc-mov-1220-the-artist-20111220,0,2703056.column. მისი რეჟისორია მიშელ ჰაზანავიჩუსი. ფილმში მოთხრობილი ამბები მიმდინარეობს 1927-1932 წლებში, ჰოლივუდში. ამ პერიოდში მუნჯი კინო თავის აქტუალურობას კარგავს. სიუჟეტური ხაზის ამ ფონზე ვითარდება მუნჯი ფილმების ძველი მსახიობი მამაკაცისა და ახალგაზრდა მსახიობი ქალის ურთიერთობები.

როლებში
ჟან დიუჟარდენი — ჯორჯ ვალენტინი 
ბერენის ბეჟო — პეპი მილერი
ჯონ გუდმენი — ალ ზიმერი
ჯეიმზ კრომველი — კლიფტონი

 ჯილდოები 
კრიტიკოსებმა ფილმს არაერთი მაღალი შეფასება მისცეს. 2011 წელს გამართული კანის კინოფესტივალის ფარგლებში (სადაც ფილმის პრემიერა გაიმართა) ჟან დიუჟარდენი აღიარეს წლის საუკეთესო მსახიობ მამაკაცად. ფილმი ნომინირებული იქნა ექვს ოქროს გლობუსის ჯილდოზე, საიდანაც სამი მიიღო - საუკეთესო მხატვრული ფილმის, საუკეთესო მუსიკისა და საუკეთესო მსახიობის კატეგორიებში. 2012 წლის იანვარში იგი ნომინირებული იქნა BAFTA-ს 12 ჯილდოზე და მიიღო შვიდი (მათ შორის - საუკეთესო ფილმის, საუკეთესო რეჟისორისა, საუკეთესო მსახიობი მამაკაცისა და საუკეთესო ორიგინალური სცენარის კატეგორიებში). ამერიკის კინოაკადემიის ჯილდოების 10 კატეგორიაში ნომინირებამ მას ხუთი ოსკარი მოუტანაhttp://www.bbc.co.uk/news/entertainment-arts-16699960, მათ შორის - წლის მსახიობის, წლის რეჟისორისა და წლის საუკეთესო ფილმის კატეგორიებში. 1927 წელს ოსკარზე წარდგენილი „ფრთების“ შემდეგ ეს არის პირველი მუნჯი ფილმი, რომელმაც ამერიკის კინოაკადემიის ჯილდო დაიმსახურა. საფრანგეთში ფილმი ნომინირებული იქნა სეზარის 10 ჯილდოზე და მიიღო ექვსი - საუკეთესო ფილმის, საუკეთესო რეჟისორისა და საუკეთესო მსახიობი ქალის კატეგორიებში. ფრანგული კინოს ისტორიაში „არტისტი“ იქცა ყველაზე ტიტულოვან ფილმად.'The Artist' Wins 6 Cesar Awards, Including Best French Film of the Year. hollywoodreporter.com

ოსკარი
საუკეთესო ფილმი
საუკეთესო რეჟისორი: მიშელ ჰაზანავიჩუსი
საუკეთესო მსახიობი კაცი: ჟან დიუჟარდენი
საუკეთეს ორიგინალური მუსიკა: ლუდოვიკ ბურსი

ოქროს გლობუსი
საუკეთესო მიუზიკლი ან კომედია
საუკეთესო მსახიობი კაცი მიუზიკლსა ან კომედიაში: ჟან დიუჟარდენი
საუკეთესო ორიგინალური საუნდტრეკი

BAFTA
საუკეთესო ფილმი
საუკეთესო რეჟისორი: მიშელ ჰაზანავიჩუსი
საუკეთესო მსახიობი კაცი: ჟან დიუჟარდენი
საუკეთესო ორიგინალური სცენარი: მიშელ ჰაზანავიჩუსი

სეზარი
საუკეთესო ფილმი
საუკეთესო რეჟისორი: მიშელ ჰაზანავიჩუსი
საუკეთესო მსახიობი ქალი: ბერენის ბეჟო

კანის კინოფესტივალი
საუკეთესო მსახიობი კაცი: ჟან დიუჟარდენი

 რესურსები ინტერნეტში 







 სქოლიო 

კატეგორია:2011 წლის ფილმები
კატეგორია:ფრანგული ფილმები
კატეგორია:მუნჯი ფილმები
კატეგორია:შავ-თეთრი ფილმები
კატეგორია:ფრანგული შავ-თეთრი ფილმები
კატეგორია:2011 წლის რომანტიკული კომედიურ-დრამატული ფილმები